Návrh 

VYHLÁŠKA
Ministerstva životného prostredia Slovenskej republiky

z ..... 2019,

ktorou sa mení a dopĺňa vyhláška č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení neskorších predpisov

Ministerstvo životného prostredia Slovenskej republiky podľa § 105 ods. 3 písm. i), m) zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov ustanovuje: 

Čl. I

Vyhláška Ministerstva životného prostredia Slovenskej republiky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení neskorších predpisov sa mení a dopĺňa takto:

1.	Za § 1sa vkladá § 1a, ktorý vrátane nadpisu znie:
„§ 1a
Registrácia splnomocneného zástupcu 
[k § 27 zákona]
Registrácia splnomocneného zástupcu k žiadosti o zápis do registra výrobcov elektrozariadení sa podáva ministerstvu na tlačive, ktorého vzor je uvedený v prílohe č. 1a.“.

2.	Príloha č. 1 znie:

„Príloha č. 1
 k vyhláške č. 373/2015 Z. z.

ŽIADOSŤ O ZÁPIS DO REGISTRA VÝROBCOV ELEKTROZARIADENÍ

Fyzická osoba – podnikateľ/ právnická osoba	IČO													
	DIČ/IČ DPH													
	Iné identifikačné číslo		
Meno/názov výrobcu:
	
Adresa sídla výrobcu	
Názov ulice:
Číslo ulice:
PSČ:	
Obec:		
Okres:
Kraj:		
Webová stránka (ak existuje):	
	
Identifikačné údaje kontaktnej osoby výrobcu	
Meno a priezvisko:	
Telefónne číslo:	
E-mailová adresa:
Adresa
Názov ulice:
Číslo ulice:
PSČ:
Obec:
Okres:
Kraj:

Identifikácia elektrozariadenia uvádzaného na trh	
Značka výrobku 
(Ochranná známka EEZ)	Kategória/kategórie EEZ - názov	Kategória - číslo	

	

Spôsob zabezpečenia plnenia vyhradených povinností výrobcu elektrozariadení	
individuálne*		Áno	Nie	
prostredníctvom organizácie zodpovednosti výrobcov**	Áno	Nie	
Názov organizácie zodpovednosti výrobcov

	
Pozn. – ak si výrobca stanovil individuálny systém nakladania pre určité kategórie EEZ a pri iných kategóriách kolektívny systém nakladania, treba uviesť obidve informácie.
	
* K žiadosti sa priloží vyhlásenie podľa § 30 ods. 1 zákona
** K žiadosti sa priloží potvrdenie podľa § 30 ods. 3 zákona
Osobitný spôsob plnenia povinností (§ 27 ods. 7 zákona) ***	Áno	Nie	
*** K žiadosti sa priloží vyhlásenie podľa § 30 ods. 4 zákona

Finančná zodpovednosť	
Výrobca je zapojený do jedného alebo viacerých kolektívnych systémov nakladania	Áno	Nie	
Výrobca poskytuje recyklačné poistenie	Áno	Nie	
Výrobca poskytuje záruku vo forme zablokovaného bankového účtu	Áno	Nie	
Iné (uveďte)		

Predaj na diaľku	
Výrobca predáva prostredníctvom predaja na diaľku elektrické a elektronické zariadenia súkromným domácnostiam alebo iným ako súkromným domácnostiam	Áno	Nie	
Zoznam členských štátov, v ktorých výrobca predáva elektrické a elektronické zariadenia prostredníctvom predaja na diaľku		
Obchodné meno splnomocneného zástupcu v členskom štáte (-och), v ktorom výrobca predáva elektrické a elektronické zariadenia  prostredníctvom predaja na diaľku 

Týmto vyhlasujem(-e), že uvedené údaje sú pravdivé a poskytujú presné informácie o vyššie uvedenom výrobcovi, ako aj presný opis typu elektrického a elektronického zariadenia, ktoré spomínaný výrobca umiestnil na trh v Slovenskej republike.

..................................................    		 	..........................................................
                 dátum						meno a priezvisko
								        podpis a odtlačok pečiatky

Spôsob vypĺňania tlačiva ŽIADOSŤ O ZÁPIS DO REGISTRA VÝROBCOV ELEKTROZARIADENÍ 
Fyzická osoba - podnikateľ / právnická osoba – Uvedie sa, či žiadosť do registra podáva fyzická osoba - podnikateľ alebo právnická osoba. Nehodiace sa preškrtnite.
IČO – uvedie sa identifikačné číslo organizácie; ak má organizácia identifikačné číslo menšie ako osemmiestne, zľava sa doplnia nuly na celkový počet ôsmich miest.
DIČ/IČ DPH – uvedie sa  desať miestne daňové identifikačné číslo alebo identifikačné číslo pre daň.
Iné identifikačné číslo – vypĺňajú iba výrobcovia so sídlom v tretích krajinách (úradné registračné číslo/kód) v prípade, že nemajú IČO alebo DIČ/IČ DPH. 

Meno/názov výrobcu – ak je výrobca fyzickou osobou-podnikateľom, uveďte meno a priezvisko, ak je výrobca právnickou osobou (spoločnosťou), uveďte názov spoločnosti – tak, ako je zapísané v obchodnom registri alebo v živnostenskom liste.
Názov ulice – uvedie sa presný a úplný názov ulice miesta podnikania alebo sídla organizácie.
Číslo ulice – uvedie sa presné a úplné číslo ulice miesta podnikania alebo sídla organizácie.
PSČ – uvedie sa presné a úplné poštové smerovacie číslo obce, v ktorej sa nachádza miesto podnikania alebo sídlo organizácie.
Obec – uvedie sa názov obce, v ktorej sa nachádza miesto podnikania alebo sídlo organizácie.
Okres – uvedie sa názov okresu, v ktorom sa nachádza miesto podnikania alebo sídlo organizácie.
Kraj – uvedie sa názov kraja, v ktorom sa nachádza miesto podnikania alebo sídlo organizácie.
Webová stránka (ak existuje) – uvedie sa adresa webovej stránky organizácie.

Identifikačné údaje kontaktnej osoby výrobcu
Uvedie sa meno, priezvisko, služobné telefónne číslo, služobná emailová adresa, názov ulice, číslo ulice, PSČ, obec, okres a kraj  - obchodná adresa kontaktnej osoby výrobcu. 

Identifikácia elektrozariadenia uvádzaného na trh
Značka výrobku (Ochranná známka EEZ) – uvedie sa „Brand name“ výrobcu, ktorého výrobky budú uvádzané na trh.
Kategória/kategórie EEZ - názov – uvedie sa názov kategórie elektrozariadenia podľa II. časti prílohy č. 6 zákona.
Kategória - číslo – uvedie sa číslo kategórie elektrozariadenia podľa II. časti prílohy č. 6 zákona.

Spôsob zabezpečenia plnenia vyhradených povinností výrobcu elektrozariadení
Vyznačí spôsob plnenia vyhradených povinností zvolený v súlade s § 27 ods. 6 zákona. Nehodiace sa preškrtnite. 
Názov organizácie zodpovednosti výrobcov – ak ide o plnenie vyhradených povinností výrobcu elektrozariadení prostredníctvom organizácie zodpovednosti výrobcov, uvedie sa názov organizácie zodpovednosti výrobcov, s ktorými má výrobca elektrozariadení uzavretú zmluvu o plnení vyhradených povinností ku dňu podania žiadosti.

Osobitný spôsob plnenia povinností (§ 27 ods. 7 zákona)
Vyznačí sa v prípade, ak výrobca vyhradeného výrobku bude plniť povinnosti vo vzťahu k vyhradenému výrobku podľa § 27 ods. 7 zákona. Nehodiace sa preškrtnite. 

Finančná zodpovednosť
Výrobca je zapojený do jedného alebo viacerých kolektívnych systémov nakladania. Nehodiace sa preškrtnite.
Výrobca poskytuje recyklačné poistenie. Nehodiace sa preškrtnite.
Výrobca poskytuje záruku vo forme zablokovaného bankového účtu. Nehodiace sa preškrtnite.
Iné (uveďte) – Ak finančná záruka zložená v členskom štáte nemá žiadnu z uvedených foriem, výrobca musí opísať formu predmetnej záruky. 

Predaj na diaľku
Výrobca predáva prostredníctvom predaja na diaľku elektrické a elektronické zariadenia súkromným domácnostiam alebo iným ako súkromným domácnostiam – výrobca so sídlom v danom členskom štáte musí uviesť, či v čase registrácie predáva elektrické a elektronické zariadenia aj prostredníctvom komunikácie na diaľku, a to priamo súkromným domácnostiam alebo iným užívateľom ako súkromným domácnostiam v inom členskom štáte.
Zoznam členských štátov, v ktorých výrobca predáva elektrické a elektronické zariadenia prostredníctvom predaja na diaľku – uvedú sa všetky štáty, v ktorých výrobca predáva elektrické a elektronické zariadenia prostredníctvom predaja na diaľku.
Obchodné meno splnomocneného zástupcu v členskom štáte(-och), v ktorom výrobca predáva elektrické a elektronické zariadenia  prostredníctvom predaja na diaľku – uvedie sa meno/názov splnomocneného zástupcu v danom členskom štáte(-och). 

Dátum – uvedie sa deň, mesiac a rok vyplnenia žiadosti.
Podpis – uvedie sa meno, priezvisko, podpis osoby, zodpovednej za vypĺňanie tlačiva a pečiatka organizácie.“.

3.	Za prílohou č. 1 sa vkladá príloha č. 1a, ktorá vrátane nadpisu znie:
„Príloha č. 1a
 k vyhláške č. 373/2015 Z. z.

REGISTRÁCIA SPLNOMOCNENÉHO ZÁSTUPCU
k žiadosti o zápis do registra výrobcov elektrozariadení
Splnomocnený zástupca	IČO													
	DIČ/IČ DPH													
Meno/názov splnomocneného zástupcu:
	
Adresa sídla splnomocneného zástupcu	
Názov ulice:
Číslo ulice:
PSČ:	
Obec:		
Okres:
Kraj:		
Webová stránka (ak existuje):	
	
Identifikačné údaje kontaktnej osoby splnomocneného zástupcu	
Meno a priezvisko:	
Telefónne číslo:	
E-mailová adresa:
Obchodná adresa kontaktnej osoby
Názov ulice:
Číslo ulice:
PSČ:
Obec:
Okres:
Kraj:	

Meno/názov zastupovaného výrobcu(-ov):	
Kontaktné údaje zastupovaného výrobcu(-ov)
Telefónne číslo:
Emailová adresa:
Adresa
Názov ulice:
Číslo ulice:
PSČ:
Obec:
Krajina:
Webová stránka (ak existuje): 	

Značka výrobku 
(Ochranná známka EEZ)	Kategória/kategórie EEZ - názov	Kategória - číslo	

			

Spôsob zabezpečenia plnenia vyhradených povinností výrobcu  alebo splnomocneného zástupcu konajúceho v mene výrobcu elektrozariadení	
individuálne*		Áno	Nie	
prostredníctvom organizácie zodpovednosti výrobcov**	Áno	Nie	
Názov organizácie zodpovednosti výrobcov

	
Pozn. – ak si výrobca stanovil individuálny systém nakladania pre určité kategórie EEZ a pri iných kategóriách kolektívny systém nakladania, treba uviesť obidve informácie.
	
* K žiadosti sa priloží vyhlásenie podľa § 30 ods. 1 zákona
** K žiadosti sa priloží potvrdenie podľa § 30 ods. 3 zákona
Osobitný spôsob plnenia povinností (§ 27 ods. 7 zákona) ***	Áno	Nie	
*** K žiadosti sa priloží vyhlásenie podľa § 30 ods. 4 zákona

Finančná zodpovednosť	
Výrobca alebo splnomocnený zástupca konajúci v mene výrobcu je zapojený do jedného alebo viacerých kolektívnych systémov nakladania	Áno	Nie	
Výrobca alebo splnomocnený zástupca konajúci v mene výrobcu poskytuje recyklačné poistenie	Áno	Nie	
Výrobca alebo splnomocnený zástupca konajúci v mene výrobcu poskytuje záruku vo forme zablokovaného bankového účtu	Áno	Nie	
Iné (uveďte)		
1.	Týmto vyhlasujem(-e), že vyššie uvedený splnomocnený zástupca je vymenovaný prostredníctvom písomného splnomocnenia zastupovaného výrobcu(-ov) podľa článku 17 ods. 3 smernice 2012/19/EÚ o odpade z elektrických a elektronických zariadení.
2.	Týmto vyhlasujem(-e), že uvedené údaje sú pravdivé a poskytujú presné informácie o vyššie uvedenom splnomocnenom zástupcovi, ako aj presný opis typu elektrického a elektronického zariadenia, ktoré výrobca(-ovia) v zastúpení splnomocneným zástupcom umiestnil(-i) na trh v Slovenskej republike.

.........................................    		 	...............................................................
             dátum                                                                         meno a priezvisko
						 podpis a odtlačok pečiatky

Spôsob vypĺňania tlačiva REGISTRÁCIA SPLNOMOCNENÉHO ZÁSTUPCU – k žiadosti o zápis do registra výrobcov elektrozariadení
Vypĺňa sa, ak výrobca elektrozariadenia vymenoval splnomocneného zástupcu podľa § 27 ods. 18 zákona. Priloží sa aj splnomocnenie podľa § 27 ods. 19 zákona.

Meno/názov splnomocneného zástupcu – ak je splnomocnený zástupca fyzickou osobou-podnikateľom, uveďte meno a priezvisko, ak je splnomocnený zástupca právnickou osobou (spoločnosťou), uveďte názov spoločnosti – tak, ako je zapísané v obchodnom registri alebo v živnostenskom liste.

IČO – uvedie sa identifikačné číslo organizácie splnomocneného zástupcu; ak má identifikačné číslo menšie ako osemmiestne, zľava sa doplnia nuly na celkový počet ôsmich miest.
DIČ/IČ DPH – uvedie sa  desať miestne daňové identifikačné číslo alebo identifikačné číslo pre daň.

Adresa sídla splnomocneného zástupcu
Uvedie sa názov ulice, číslo ulice, PSČ, obec, okres a kraj organizácie splnomocneného zástupcu. Splnomocnený zástupca musí mať sídlo na území Slovenskej republiky.

Identifikačné údaje kontaktnej osoby splnomocneného zástupcu
Uvedie sa meno, priezvisko, služobné telefónne číslo, služobná emailová adresa, názov ulice, číslo ulice, PSČ, obec, okres a kraj organizácie splnomocneného zástupcu.

Meno/názov zastupovaného výrobcu(-ov) – ak je výrobca fyzickou osobou-podnikateľom, uveďte meno a priezvisko, ak je výrobca právnickou osobou (spoločnosťou), uveďte názov spoločnosti – tak, ako je zapísané v obchodnom registri alebo v živnostenskom liste.

Kontaktné údaje zastupovaného výrobcu(-ov)
Uvedú sa úradné kontaktné údaje výrobcu(-ov), ktorých splnomocnený zástupca zastupuje –  služobné telefónne číslo, služobná emailová adresa, názov ulice, číslo ulice, PSČ, obec, krajina, webová stránka. 

Značka výrobku (Ochranná známka EEZ) – uvedie sa „obchodná značka výrobcu, ktorého výrobky budú uvádzané na trh.
Kategória/kategórie EEZ - názov – uvedie sa názov kategórie elektrozariadenia podľa II. časti prílohy č. 6 zákona.
Kategória - číslo – uvedie sa číslo kategórie elektrozariadenia podľa II. časti prílohy č. 6 zákona.

Spôsob zabezpečenia plnenia vyhradených povinností výrobcu  alebo splnomocneného zástupcu konajúceho v mene výrobcu elektrozariadení 
Vyznačí sa spôsob plnenia vyhradených povinností zvolený v súlade s § 27 ods. 6 zákona. Nehodiace sa preškrtnite. 
Názov organizácie zodpovednosti výrobcov – ak ide o plnenie vyhradených povinností výrobcu elektrozariadení prostredníctvom organizácie zodpovednosti výrobcov, uvedie sa názov organizácie zodpovednosti výrobcov, s ktorými má výrobca alebo splnomocnený zástupca konajúci v mene výrobcu elektrozariadení uzavretú zmluvu o plnení vyhradených povinností ku dňu podania žiadosti.

Osobitný spôsob plnenia povinností (§ 27 ods. 7 zákona)
Vyznačí sa v prípade, ak výrobca alebo splnomocnený zástupca konajúci v mene výrobcu vyhradeného výrobku bude plniť povinnosti vo vzťahu k vyhradenému výrobku podľa § 27 ods. 7 zákona. Nehodiace sa preškrtnite. 

Finančná zodpovednosť
Výrobca alebo splnomocnený zástupca konajúci v mene výrobcu je zapojený do jedného alebo viacerých kolektívnych systémov nakladania. Nehodiace sa preškrtnite.
Výrobca alebo splnomocnený zástupca konajúci v mene výrobcu poskytuje recyklačné poistenie. Nehodiace sa preškrtnite.
Výrobca alebo splnomocnený zástupca konajúci v mene výrobcu poskytuje záruku vo forme zablokovaného bankového účtu. Nehodiace sa preškrtnite.
Iné (uveďte) – Ak finančná záruka zložená v členskom štáte nemá žiadnu z uvedených foriem, výrobca musí opísať formu predmetnej záruky. 

Dátum – uvedie sa deň, mesiac a rok vyplnenia tlačiva.
Podpis – uvedie sa meno, priezvisko, podpis osoby, zodpovednej za vypĺňanie tlačiva a pečiatka organizácie splnomocneného zástupcu.“.

3.	Príloha č. 13 znie:
„Príloha č. 13
k vyhláške č. 373/2015 Z. z.

Požiadavky na zloženie a vlastnosti obalov

1. Požiadavky na výrobu a zloženie obalov.

1.1 Obaly sa vyrábajú tak, aby ich množstvo a hmotnosť boli obmedzené na minimálne množstvo zodpovedajúce udržaniu potrebnej úrovne bezpečnosti, hygieny a prijateľnosti pre výrobok v obale a pre spotrebiteľa.17)

1.2 Obaly sa navrhujú, vyrábajú a obchoduje sa s nimi tak, aby sa umožnilo ich opakované použitie, zhodnocovanie, vrátane recyklácie – v súlade so zásadou hierarchie odpadového hospodárstva – a aby sa minimalizoval ich vplyv na životné prostredie v prípade, že sa odpad z obalov alebo zvyšky zo spracovania odpadu z obalov zneškodňujú. 

1.3 Obaly sa vyrábajú tak, aby prítomnosť škodlivých a iných nebezpečných látok a materiálov ako zložiek obalových materiálov alebo niektorej zložky obalov bola minimalizovaná s ohľadom na ich prítomnosť v emisiách, popole alebo výluhu, keď sa obaly alebo zvyšky z nakladania s odpadmi z obalov spaľujú alebo skládkujú. 

2. Požiadavky na vlastnosti umožňujúce opätovné použitie obalov

2.1 fyzikálne vlastnosti obalov musia umožniť v predpokladaných obvyklých podmienkach používania ich viacnásobné použitie, 

2.2 činnosti s použitými obalmi musí byť možné vykonávať tak, aby boli dodržané požiadavky na ochranu zdravia a bezpečnosť pri práci, 

2.3 musia byť splnené špecifické požiadavky týkajúce sa obalov vhodných na zhodnotenie ihneď po tom, ako sa obaly prestanú opakovane používať a stanú sa odpadom. 

3. Požiadavky na vlastnosti umožňujúce odber zálohovaných opakovane použiteľných obalov

3.1 neporušenosť,

3.2 pôvodný tvar,

3.3 bez mechanických nečistôt (vnútri i na povrchu),

3.4 rovnaký druh; druhom obalu je jeho rozlíšenie podľa druhu nápoja, ktorý sa do neho plní, (napr. fľaša na pivo, na minerálku), 

3.5 rovnaký typ; typom obalu je konštrukčný typ, stanovený špecifikáciou odsúhlasenou osobami podľa zákona (§ 55 ods. 2 a § 56 ods. 2 zákona). 

4. Požiadavky na vlastnosti umožňujúce zhodnocovanie obalov.

4.1 Vhodnosť na zhodnotenie materiálovou recykláciou
Obaly sa vyrábajú takým spôsobom, aby bola umožnená recyklácia aspoň časti použitého materiálu na výrobu predajného výrobku.18)
 
4.2 Vhodnosť na energetické zhodnotenie
Odpady z obalov určené na energetické zhodnotenie musia mať čo možno najmenej zložiek s nízkokalorickou hodnotou na účely zlepšenia energetického zhodnotenia.19)

4.3 Vzniknuté odpady z obalov určené na kompostovanie musia byť biologicky rozložiteľné spôsobom, ktorý nebráni ich separovanému zberu, procesu kompostovania alebo činnostiam, do ktorých vstupujú.20)

4.4 Biodegradovateľné obaly
Biologicky rozložiteľný odpad z obalov musí mať taký charakter, aby bol schopný fyzikálneho, chemického, tepelného alebo biologického rozkladu tak, že väčšina hotového kompostu sa napokon rozkladá na oxid uhličitý, biomasu a vodu. Plastové obaly rozkladajúce sa na vzduchu sa nepovažujú za biologicky rozložiteľné.19)“.

Čl. II

Táto vyhláška nadobúda účinnosť 1. januára 2020.